PolyAgent/wiki_georgian_en_parallel_20231101 huggingface dataset:
ჯაბართი

ჯაბართი
ალ-ჯაბართი აბდ ალ-რაჰმან ჯაბართი, (დ. 1753 ან 1754 — გ. 1826) — ეგვიპტელი ისტორიკოსი. მთავარი თხზულება "წარსულის საკვირველი ისტორია თავგადასავლებსა და მოვლენათა ქრონიკებში" ეგვიპტის ისტორიისათვის ყველაზე მნიშვნელოვანი არაბული წყაროა XVII საუკუნის დასასრულიდან 1822-მდე. ჯაბართი თანაუგრძნობდა ეგვიპტელი ხალხის განმათავისუფლებელ ბრძოლას თურქ-მამლუქთა და ფრანგ დამპყრობთა წინააღმდეგ; აკრიტიკებდა ეგვიპტის ფაშას მუჰამად ალის, რის გამოც ჯაბართის ქრონიკა 1879 წლამდე აკრძალული იყო.
ლიტერატურა
ეგვიპტელი ისტორიკოსები
გარდაცვლილი 1826
ჩამორო (მრავალმნიშვნელოვანი)

ჩამორო (მრავალმნიშვნელოვანი)
საკუთარი სახელი ჩამორო შეიძლება აღნიშნავდეს:
ჩამორო — გუამის ადგილობრივი მოსახლეობა;
ჩამორო — გუამის მაცხოვრებელთა ენა.
პიროვნებები
დიეგო მანუელ ჩამორო ბოლანიოსი — ნიკარაგუის 34-ე პრეზიდენტი;
ემილიანო ჩამორო ვარგასი — ნიკარაგუის 33-ე და 38-ე პრეზიდენტი;
ვიოლეტა ბარიოს დე ჩამორო — ნიკარაგუის პრეზიდენტი;
პედრო ხოაკინ ჩამორო ალფარო — ნიკარაგუის მე-13 პრეზიდენტი;
პედრო ხოაკინ ჩამორო კარდენალი — ნიკარაგუელი დისიდენტი და ჟურნალისტი;
როსენდო ჩამორო — ნიკარაგუის 35-ე პრეზიდენტი;
ფრუტო ჩამორო — ნიკარაგუის 30-ე უმაღლესი დირექტორი და პირველი პრეზიდენტი.
ოჯახები
ჩამორო (ოჯახი) — გავლენიანი ოჯახი ნიკარაგუაში.
ისიდორე (ნიკოლსკი)

ისიდორე (ნიკოლსკი)
მიტროპოლიტი ისიდორე (ერისკაცობაში — იაკობ სერგეის ძე ნიკოლსკი; დ. , სოფ. ნიკოლსკი, კაშირის მაზრა, ტულის გუბერნია — გ. ) — რუსეთის მართლმადიდებელი ეკლესიის მღვდელთმთავარი, მწერალი, ბიბლიის რუსულად სინოდალური თარგმნის ერთ-ერთი აქტიური მონაწილე. საქართველოს ეგზარქოსი, ქართლ-კახეთის მთავარეპისკოპოსი 1844-1858 წლებში.
ბიოგრაფია
დაიბადა სასულიერო პირის ოჯახში. განათლება ტულის სასულიერო სემინარიაში მიიღო, სადაც სწავლის დამთავრების შემდეგ დატოვეს სამუშაოდ. მას მინიჭებული ჰქონდა დოქტორის წოდება. იყო მოგილიოვის მთვრეპისკოპოსი. 1844 წლის 12 ნოემბერს დაინიშნა საქართველოს ეგზარქოსად. დიდ ყურადღებას უთმობდა „ოსეთის სასულიერო კომისიის“ საქმიანობას. მისი ინიციატივით 1851 წელს ხელახლა გაიხსნა საეკლესიო კათედრა აფხაზეთში, დაარსდა ოზურგეთის სასულიერო სასწავლებელი. განსაკუთრებულ ყურადღებას უთმობდა ქალთა სასულიერო განათლებას. იყო ერთ-ერთი ინიციატორი კავკასიაში "მართლმადიდებლური ქრისტიანობის აღმდგენელი საზოგადოების" შექმნისა. ხელს უწყობდა საეკლესიო-სამონასტრო მიწების ხაზინისათვის გადაცემას. ააშენებინა ეგზარქოსისთვის ახალი სასახლე. 1849 წელს მისი ინიციატივით შეიქმნა ბიბლიის ქართული თარგმანის შემსწორებელი პირველი კომიტეტი (მონაწილეობდა ისტორიკოსი პლატონ იოსელიანი). 1851 წელს 1200 ინგილოს მიაღებინა ქრისტიანობა. მან საქართველოში 13 წელი იმსახურა, რისთვისაც 1845 წელს მიიღო წმინდა ვლადიმერის ორდენი, ხოლო 1850 წელს ბრილიანტის ჯვარი. 1858 წელს მას მიენიჭა მიტროპოლიტობა და გადაიყვანეს კიევში.
იხილეთ აგრეთვე
საქართველოს მართლმადიდებელი ეკლესიის მეთაურები
ლიტერატურა
ჟურნალი „მოგზაური“ N4 გვ. 359-360 — 1901 წ.
რესურსები ინტერნეტში
ИСИДОР (НИКОЛЬСКИЙ)
სქოლიო
საქართველოს ეგზარქოსები
დაბადებული 12 ოქტომბერი
დაბადებული 1799
გარდაცვლილი 19 აგვისტო
გარდაცვლილი 1892
მოჰამედ ბაზუმი

მოჰამედ ბაზუმი (დ. 1 იანვარი, 1960) — ნიგერის პრეზიდენტი 2021 წლის 2 აპრილიდან 2023 წლის 26 ივლისამდე. დაამხეს სამხედრო გადატრიალების შედეგად.
დაამთავრა შეიხ ანტა დიოპის უნივერსიტეტი. 1993-1995 და 2004-2009 წლებში იყო ეროვნული ასამბლეის წევრი. 1995-1996 წლებში ნიგერის საგარეო საქმეთა, კოოპერაციისა და აფრიკასთან ინტეგრაციის მინისტრი. ამავე თანამდებობას იკავებდა 2011 წლის 21 აპრილიდან 2015 წლის 25 თებერვლამდე. 2016-2020 წლებში ნიგერის შინაგან საქმეთა, საზოგადოებრივი უსაფრთხოების, დეცენტრალიზაციისა და ჩვეულებრივ და რელიგიურ საქმეებთა სახელმწიფო მინისტრი. არის პარტია „ნიგერიული პარტია დემოკრატიისა და სოციალიზმისთვის“ წევრი. პარტიის პრეზიდენტი 2013 წლიდან. ამავე პარტიის პრეზიდენტობის კანდიდატი 2020-2021 წლების საპარლამენტო და საპრეზიდენტო არჩევნებში. პირველ ტურში ბაზუმიმ 1 879 629 (39,30%) მიიღო. მეორე ტურში მიიღო 2 501 459 ხმა (55,75%).
2022 წლის დეკემბერში, დასავლეთ აფრიკის ეკონომიკური და სავალუტო კავშირის (UEMOA) წევრი ქვეყნების მეთაურთა 23-ე სამიტის დროს, მოჰამედ ბაზუმი დაინიშნა ორგანიზაციის პრეზიდენტად.
სქოლიო
ნიგერის პრეზიდენტები
თუთისებრნი

თუთისებრნი — ორლებნიან მცენარეთა ოჯახი. ხეები და ბუჩქებია, იშვიათად ბალახი. თითქმის ყველა შეიცავს რძეწვენს. აქვთ მეტწილად ერთსქესიანი, ერთ- ან ორსახლიანი ყვავილები, რომლებიც თავთავისებრ ან ქოლგისებრ ყვავილებად არის თავმოყრილი. ყვავილსაფარი 4 შეზრდილი ან თავისუფალი ჯამის ფოთლისაგან შედგება, ზოგჯერ სრულიად არ არის. ნაყოფი კაკლუჭა ან კურკიანაა, ხშირად ურთიერთშეზრდილია ნაყოფედად.
ოჯახი აერთიანებს 85-მდე გვარის 1500-ზე მეტ სახეობას, რომლებიც გავრცელებულია ძირითადად ტროპიკებსა და სუბტროპიკებში. თუთისებრთა ოჯახიდან საქართველოში ველურად იზრდება ლეღვი, კულტივირებულია თუთა, მაკლურა და სხვა.
თუთისებრთა შორის ბევრია სამეურნეო მნიშვნელობის მცენარე; თუთის, ლეღვისა და პურის ხის ნაყოფი იჭმება; რძის ხის ნოყიერ და მოტკბო რძეწვენს სვამენ; თუთის ფოთოლიაბრეშუმის ჭიის თითქმის ერთადერთი საკვებია; ოჯახი მოიცავს კაუჩუკისშემცველ (-ს გვარის სახეობები), ძვირფასმერქნიან (ბრუსონეცია, მაკლურა და სხვა) და შხამიან (ანჩარი) მცენარეებსაც.
ლიტერატურა
ოტო მაიერჰოფი

ოტო მაიერჰოფი
ოტო ფრიც მაიერჰოფი (დ. 12 აპრილი, 1884, ჰანოვერი, გერმანია, — გ. 6 ოქტომბერი, 1951, ფილადელფია, აშშ) — გერმანელი ბიოქიმიკოსი. მის ძირითად შრომებში კუნთოვან ქსოვილში მიმდინარე ნივთიერებათა ცვლის ქიმიური პროცესებია განხილული. 1922 წელს ფიზიოლოგ არჩიბალდ ვ. ჰილთან ერთად მიენიჭა ნობელის პრემია ფიზიოლოგიასა და მედიცინაში.
ბიოგრაფია
ოტო ფრიც მაიერჰოფი დაიბადა შეძლებული გერმანელი ებრაელი ვაჭრის ოჯახში 1884 წელს. მედიცინას სწავლობდა ფრაიბურგის, ბერლინის, სტრასბურგის უნივერსიტეტებში, შემდეგ კი ჰაიდელბერგის უნივერსიტეტში, რომელიც დაამთავრა 1909 წელს. შემდეგ მუშაობდა ასისტენტად ჰაიდელბერგის კლინიკის შინაგანი მედიცინის განყოფილებაში. თავდაპირველად დაინტერესებული იყო ფსიქიატრიითა და ფსიქოლოგიით, შემდეგ გერნანელი ბიოქიმიკოსის და ნობელის პრემიის მომავალი ლაურეატის, ოტო ვარბურგის ზეგავლენით სამეცნიერო მუშაობის სფეროდ უჯრედული ფიზიოლოგია და ბიოქიმია აირჩია. მცირე ხნით ჰაიდელბერგის კლინიკის ლაბორატორიასა და ნეაპოლის ზოოლოგიურ სადგურში მუშაობდა, 1912 წელს კი გადავიდა კიელის უნივერსიტეტში, სადაც 1918 წელს პროფესორობა მიიღო. პირველი მსოფლიო ომის მიწურულს, 1918 წელს ხანმოკლე დროით მაიერჰოფი საფრანგეთის ფრონტზე გერმანიის სამხედრო-სამედიცინო სამსახურის ოფიცერი იყო. 1923 წელს ამერიკის შეერთებულ შტატებში მიიწვიეს, მაგრამ მაიერჰოფმა გერმანიაში დარჩენა არჩია. 1929-1938 წლებში ის იყო ჰაიდელბერგში კაიზერ-ვილჰელმის (ახლანდ. მაქს პლანკის) სამედიცინო კვლევების ინსტიტუტის ფიზიოლოგიის განყოფილების ხელმძღვანელი. 1938 წელს ნაცისტურ რეჟიმს საფრანგეთში გაექცა და პარიზის ბიოფიზიკისა და ბიოქიმიის ინსტიტუტის დირექტორად დაინიშნა. 1940 წელს გერმანიის მიერ საფრანგეთის ოკუპაციის შემდეგ ჰილმა ესპანეთს შეაფარა თავი და მალევე ამერიკის შეერთებულ შტატებში გადასახლდა. იმავე წელს გახდა პენსილვანიის უნივერსიტეტის მოწვეული პროფესორი. ხშირად კითხულობდა ლექციებს ინგლისისა და აშშ-ის უნივერსიტეტებში. გარდაიცვალა გულის შეტევით 1951 წელს, 67 წლის ასაკში.
მაიერჰოფის გამოკვლევა გლიკოგენ-რძემჟავას ციკლის შესახებ საფუძვლად დაედო თანამედროვე ცოდნას კუნთში მიმდინარე ბიოქიმიური პროცესების შესახებ, რისთვისაც მას 1922 წელს ნობელის პრემია მიენიჭა (არჩიბალდ ჰილთან ერთად). მაიერჰოფმა და მისმა თანამედროვე გუსტავ ემბდენმა გაარკვიეს გლიკოლიზის პროცესში ბიოქიმიური გარდაქმნების თანმიმდევრობა და მასში მონაწილე ფერმენტები. რეაქციების ამ ერთობლიობას ემბდენ-მაიერჰოფის გზა ეწოდა. გარდა ამისა, მაიერჰოფმა აღმოაჩინა ფოსფოკრეატინისა და ადენოზინ ტრიფოსფატის მაღალენერგეტიკული ღირებულება და მეცნიერებაში შემოიტანა ბიოქიმიური დაჟანგვისა და ფოსფორილების პროცესებს შორის „ენერგეტიკული შეწყვილების“ კონცეფცია. მაიერჰოფი იყო არაერთი საპატიო ჯილდოსა და წოდების მფლობელი, არჩეული იყო ჰარვის საზოგადოებისა და ლონდონის სამეფო საზოგადოების უცხოელ წევრად, აშშ-ის მეცნიერებათა ეროვნული აკადემიის წევრად.
ლიტერატურა
რესურსები ინტერნეტში
Otto Meyerhof – Biographical. NobelPrize.org. Nobel Media AB 2020. ციტირების თარიღი: 26 ივნისი, 2020.
სქოლიო
ნობელის პრემიის ლაურეატები ანბანის მიხედვით
გერმანელი ნობელის პრემიის ლაურეატები
ებრაელი ნობელის პრემიის ლაურეატები
ლონდონის სამეფო საზოგადოების წევრები
მელანი ტიერი

მელანი ტიერი (დ. 17 ივლისი 1981, სენ-ჟერმენ-ან-ლე, საფრანგეთი) — ფრანგი მსახიობი.
ცნობილია შესრულებული როლით ფილმში „ბაბილონი ახალი წელთაღრიცხვით“ (2008). სამოდელო კარიერა ადრეულ ასაკში დაიწყო. მონაწილეობას იღებდა ფრანგულ ფილმებში. 17 წლის ასაკში პატარა როლი მიიღო ჯუზეპე ტორნატორეს ფილმში „ლეგენდა პიანისტზე“ (1998). ჰოლივუდში მისი დებიუტი შედგა ფანტასტიკურ ფილმში „ბაბილონი ახალი წელთაღრიცხვით“, სადაც შეასრულა „ავრორას“ როლი. ტენესი უილიამსის პიესაში „თოჯინაში“ შესრულებული როლისთვის ნომინირებული იყო მოლიერის პრემიაზე 2009 წელს. 2010 წელს მიიღო სეზარის პრემია კატეგორიაში ყველაზე იმედისმომცემი მსახიობი შესრულებული როლისთვის ფილმში „ერთი გზისთვის“. 2010 წელს გახდა სუნამოების სარეკლამო კომპანიის „Belle d’Opium“-ის სახე. 2002 წლიდან ფაქტობრივ ქორწინებაში იმყოფება რაფაელ აროშთან. ჰყავს ორი შვილი.
რესურსები ინტერნეტში
ფრანგი მსახიობები
დაბადებული 1981
დაბადებული 17 ივლისი
Aleko Elisashvili

Aleko Elisashvili
Aleksandre (Aleko) Elisashvili (born 17 January 1978) is a Georgian political figure who has served in the Parliament of Georgia since 2020.
Elisashvili started his political career as an activist within a civic preservation group. He was an independent member of the Tbilisi city assembly until 2017, when he was an independent candidate in the Tbilisi Mayoral Elections. He took second place with 69,803 votes (17.4%). He is the chairman of the "Aleko Elisashvili – Citizens" party.
In 2022, responding to the Russian invasion of Ukraine, he volunteered for the International Legion of Territorial Defense of Ukraine.
Biography
International Legion of Territorial Defense of Ukraine (2022–present)
Party "Aleko Elisashvili-Citizens", Chair (2020–present)
"Civil Movement of Georgia", Chair (2018–2020)
State Pardon Commission, Chair (2013–2014)
Tbilisi City Assembly, Independent Single Mandate Member (2014–2017)
Caucasus, journalist (2008–2016)
Maestro, journalist (2007–2009)
Union of Guardians of Tiflis, "Tiflis Guild", Chair (2006–2012)
Channel 9, news correspondent (2004–2007)
Radio Liberty, journalist (2004–2007)
References
External links
His biography on site of Parliament of Georgia
1978 births
Living people
Members of the Parliament of Georgia
21st-century politicians from Georgia (country)
International Legion of Territorial Defense of Ukraine personnel
Pro-Ukraine foreign volunteers in the Russian invasion of Ukraine
მამუკა ტორონჯაძე

მამუკა ტორონჯაძე (დ. 13 მაისი, 1986, ოზურგეთი) — ქართველი ფეხბურთელი, რუსთავის „მეტალურგის“ ნახევარმცველი.
რესურსები ინტერნეტში
პროფილი Transfermarkt-ზე
პროფილი Soccerway-ზე
დაბადებული 1986
ქართველი ფეხბურთელები
ოზურგეთის მერცხალის ფეხბურთელები
მარტვილის მერანის ფეხბურთელები
ლანჩხუთის გურიას ფეხბურთელები
რუსთავის მეტალურგის ფეხბურთელები
დაბადებული 13 მაისი
ჩავიჩა

ჩავიჩა — გამსვლელი თევზი ორაგულისებრთა ოჯახისა. წყნაროკეანური ორაგულებიდან უდიდესია. გავრცელებულია წყნარი ოკეანის ჩრდილოეთ ნაწილში: ჩრდილოეთ ამერიკის ნაპირებთან — ალასკიდან კალიფორნიამდე; აზიის ნაპირებთან: მდინარე ანადირიდან ამურის ლიმანამდე. სქესობრივ სიმწიფეს აღწევს 3-7 წლისა. კამჩატკაზე ტოფობს ივლის-აგვისტოში, ჩრდილოეთ ამერიკის მდინარეებში შემოდგომა-ზამთარში. მდინარეებში შედის გაზაფხულზე. სიცოცხლის პირველ წლებში ცხოვრობს მდინარეებში. გამრავლებისა და აკლიმატიზაციის ობიექტია. უპირატესობას ანიჭებს დიდ მდინარეებს. ზღვაში იკვებება წვრილი თევზით. მეტად ძვირფასი სარეწაო თევზია.
რესურსები ინტერნეტში
ორაგულისებრნი
ანკუს მარციუსი

ანკუს მარციუსი (ლათ. Ancus Marcius - მარსის მსახური) — რომის მეოთხე მეფე. (* ძვ. წ. 675 - გ. ძვ. წ. 617)
ბიოგრაფია
ტულუს ჰოსტილიუსის სიკვდილის შემდეგ სენატორებმა მეფედ ნუმა პომპილიუსის შვილიშვილი ანკუს მარციუსი აირჩიეს. მან გამეფებისთანავე სცადა ბაბუის ადათ-წესების და პოლიტიკის აღორძინება. პონტიფიკუსებს უბრძანა ნუმა პომპილიუსის დარიგებები სახალხო რიტუალების შესახებ გამოექვეყნებინათ.
მეზობელმა ლათინებმა ახალი მეფის მშვიდობისკენ მისწრაფება სისუსტედ აღიქვეს და შემოესივნენ რომის მიწებს. ანკუსი მიხვდა რომ ამ სიტუაციაში ნუმასეულ ქცევაზე უფრო გამართლებული იქნებოდა ტულუსის და რომულუსისნაერი ქცევა, მაგრამ მიუხედავად ამ გადაწყვეტილებისა, მან იზრუნა საომარი დროისთვისაც შემოეღო ისეთი რიტუალები, როგორიც მისმა ბაბუამ მშვიდობიანობისთვის შემოიღო.
ამ რიტუალის თანახმად ელჩი როდესაც გადაკვეთდა იმ ქვეყნის საზღვრებს, რომელთანაც უთანხმოება იყო, თავზე შალის თავსაფარს იხურავდა და ამბობდა: „ისმინე იუპიტერო, ისმინეთ ამ ქვეყნის (სახელი) საზღვრებო, დაე შემისმინოს უზენაესმა სამართალმა. მე ვარ მთელი რომაელი ერის მაუწყებელი და პატივის დასაცავად მოვედი ელჩად, დაე დაიჯერეთ ჩემი სიტყვები!“. შემდეგ იგი ჩამოთვლიდა ყველა პრეტენზიებს და მოწმედ იუპიტერს მოუხმობდა. იგივეს უმეორებდა იგი პირველ შემხვედრსაც, ქალაქის კარიბჭესთანაც და ქალაქის მთავარ მოედანზე და თუ 30 დღეში მისი პრეტენზიები არ კმაყოფილდებოდა, მაშინ იგი უკვე უცხადებდა ომს, მოწმეებად კი ყველა ღმერთებს უხმობდა. ამის შემდეგ ელჩი ბრუნდებოდა რომში.
რომში კი მეფე იწვევდა სენატს და ეკითხებოდა სენატორებს თუ რითი უნდა ეპასუხებინათ რომის პრეტენზიების დაუკმაყოფილებლობაზე და პასუხი იყო რომ ომი უნდა დაწყებულიყო, ამგვარად სენატი ადასტურებდა ომის გამოცხადებას. ბოლოს კი ადამიანი მიდიოდა მტრის საზღვრებთან და ომის გამოცხადების სიტყვებით ოთხი მოწმის თანხლებით სტყორცნიდა შუბს მტრული სახელმწიფოს საზღვრებში.
ანკუსმა აიღო ლათინთა ქალაქი პოლიტორიუმი და მოსახლეობა რომში გადმოასახლა. მოგვიანებით რომაელებმა აიღეს ტელენი და ფიკანუსი. ბოლოს ლათინებს მხოლოდ ერთი გამაგრებული ქალაქი დარჩათ - მედულიუსი. ამ ქალაქისთვის ბრძოლები დიდხანს გაგრძელდა. საბოლოო ბრძოლა კი ანკუსმა მოიგო და რომში დიდძალი ნადავლით დაბრუნდა. ამ მოვლენების შედეგად რომის გაზდამ მისი ტიბრის მეორე ნაპირზე განფენაც გამოიწვია. მარციუსმა ააშენა ხის ხიდი ტიბრზე და გაამაგრა დასავლეთ ნაპირი.
მოსახლეობის ზრდასთან ერთად გაუარესდა კრიმინალური მდგომარეობაც, ამასთან საბრძოლველად მეფემ ციხე ააგო. მისი მმათველობის დროს გაიზარდა არა მარტო ქალაქი, არამედ რომის მიწებიც. მეფემ ტიბრის შესართავთან ქ. ოსცია - რომის ნავსადგური ააშენა.
მისი მმართველობის პერიოდში რომში მდიდარი ეტრუსკი ლუციუს ტარკვინიუსი, რომის მომავალი მეფე ჩამოვიდა. იგი მალე გახდა ანკუსის დაახლოვებული პირი და მრჩეველი.
ანკუს მარციუსმა 24 წელი იმეფა.
რესურსები ინტერნეტში
ტიტუს ლივიუსი "რომის ისტორია ქალაქის დაარსებიდან"
რომის მეფეები
დაბადებული ძვ. წ. 675
გარდაცვლილი ძვ. წ. 617
ძვ. წ. VII საუკუნის რომაელები
ვილიაგარსია-დე-აროსა

ვილიაგარსია-დე-აროსა — ქალაქი და მუნიციპალიტეტი ესპანეთში, შედის გალისიის ავტონომიური გაერთიანების პონტევედრის პროვინციის სალნესის კომარკის შემადგენლობაში. ფართობი — 47,14 კმ². მოსახლეობა — 37 565 კაცი (2020 წ.).
იხილეთ აგრეთვე
პონტევედრის მუნიციპალიტეტები
რესურსები ინტერნეტში
ვილიაგარსია-დე-აროსის მუნიციპალიტეტის ოფიციალური საიტი
სქოლიო
პონტევედრის მუნიციპალიტეტები
პონტევედრის ქალაქები
ალიკანტეს მუნიციპალიტეტები

ალიკანტეს მუნიციპალიტეტები
ალიკანტეს პროვინცია შედის ვალენსიის ავტონომიურ გაერთიანებაში და შედგება 141 მუნიციპალიტეტისაგან. ესპანეთის ადგილობრივი თვითმმართველობის კანონის თანახმად მუნიციპალიტეტი წარმოადგენს სახელმწიფოს ტერიტორიული მოწყობის ძირითად სუბიექტს, რომლის ძირითადი ელემენტებია ტერიტორია, მოსახლეობა და ადგილობრივი ადმინისტრაცია. თითოეულ მუნიციპალიტეტს აქვს საბჭო, კომისია (მინისტრთა კაბინეტის მსგავსი) და ყავს მერი (ალკალდი). მუნიციპალური საბჭოს წევრებს ირჩევენ პროპორციული არჩევნების გზით.
ალიკანტეს მუნიციპალიტეტები ერთიანდებიან ცხრა კომარკაში: მარინა-ალტა (33 მუნიციპალიტეტი), ვეგა-ბახა-დელ-სეგურა (27), კომტატი (24), მარინა-ბახა (18), ვინალოპო-მიტხა (11), ალაკანტი (10), ოია-დე-ალკოი (8), ალტო-ვინალოპო (7) და ბახო-ვინალოპო (3).
ალიკანტეს პროვინციის ფართობია 5816 კმ² და 2019 წლის მონაცემებით მოსახლეობის რაოდენობა შეადგენს 1 879 888 მაცხოვრებელს. დედაქალაქია ალიკანტე, რომელიც ასევე მოსახლეობის მიხედვით ყველაზე დიდი მუნიციპალიტეტია. ფართობით ყველაზე დიდი მუნიციპალიტეტია ორიუელა (365,44 კმ²), ხოლო ყველაზე პატარაა — ლ’ალკერია-დ’ასნარი (1,32 კმ²).
მუნიციპალიტეტების სია
რუკა
რესურსები ინტერნეტში
სქოლიო
Catalogue / Preserve / Amass

Catalogue / Preserve / Amass is a live album released in 2012 by British musician and record producer Steven Wilson, known for being the founder and frontman of psychedelic/progressive rock band Porcupine Tree.
Track listing
Original releases: Tracks #1 and 6 from album Insurgentes; tracks No. 2, 3, 4, 5 and 7 from Grace for Drowning.
Limited Vinyl Edition
On April 21, 2012, a limited vinyl edition was released as part of Record Store Day. This edition is limited to 2,000 copies, and has a condensed track list:
Side A
Index
Deform to Form a Star
No Part of Me
Side B
Raider II
Personnel
Steven Wilson – vocals, guitars, keyboards
Aziz Ibrahim – guitars
Nick Beggs – bass guitar, Chapman stick, backing vocals
Adam Holzman – keyboards, piano
Theo Travis – flute, saxophone
Marco Minnemann – drums
2012 live albums
Albums produced by Steven Wilson
Steven Wilson albums
ახალციხის აქატის საბადოები

ახალციხის აქატის საბადოები, ტექნიკური აქატის (ქალცედონის) საბადოები. განლაგებულია ახალციხის მუნიციპალიტეტის ტერიტორიაზე, ახალციხის ქვაბულში სოფლების, ბოგის და გიორგიწმინდის ახლოს.
სივრცობრივად დაკავშირებულია შუაეოცენურ ვულკანოგენურ წყებასთან, საკუთრივ, ამ წყების ანდეზიტურ ჰორიზონტთან. გამოიყოფა აქატშემცვლელი ქანების ორი ზოლი — დეპრესიის ჩრდილოეთი (შურდოს საბადო) და სამხრეთი (პამაჯ-ზიარეთის საბადო) ნაწილში. ახალციხის აქატის საბადოებზე ძირითადად მოიპოვებენ მკვრივ ქალცედონს, ქარგიანი (ზოლებიანი) აქატი შედარებით იშვიათია. ეს მინერალები ჩრდილოეთ ზოლში სეკრეციული წარმოშობის ჟეოდების სახით გვხვდება, სამხრეთით — ჟეოდებისა და მილისებრი სხეულების სახით.
მუშავდება 1933-იდან. იყენებენ ზუსტი ხელსაწყოების, მ. შ. საათების, წარმოებასა და საიუველირო საქმეში.
ლიტერატურა
საქართველოს საბადოები
273

273
მოვლენები
მარკუს კლაუდიუს ტაციტუსი რომის კონსული გახდა.
დაიბადნენ
იანვარი
თებერვალი
მარტი
აპრილი
მაისი
ივნისი
ივლისი
აგვისტო
სექტემბერი
ოქტომბერი
ნოემბერი
დეკემბერი
თარიღი უცნობია
გარდაიცვალნენ
იანვარი
თებერვალი
მარტი
აპრილი
მაისი
ივნისი
ივლისი
აგვისტო
სექტემბერი
ოქტომბერი
ნოემბერი
დეკემბერი
თარიღი უცნობია
გრიგოლ დეკაპოლელი — მართლმადიდებელი ეკლესიის წმინდანი
მებრძოლი (2010 წლის ფილმი)

მებრძოლი (2010 წლის ფილმი)
მებრძოლი — 2011 წლის ბიოგრაფიული ფილმი, რომლის რეჟისორია დევიდ ოუენ რასელი. მთავარ როლებს ასრულებენ მარკ ვალბერგი, კრისტიან ბეილი და ემი ადამსი. მებრძოლი არის რასელისა და ვოლბერგის მესამე საერთო ფილმი „სამი მეფისა“ და „გულების მტეხველნის“ შემდეგ. 10 დეკემბერს ფილმის პრემიერა გაიმართა ჩრდილოეთ ამერიკაში შეზღუდული რაოდენობის კინოთეატრებში.
სიუჟეტი
ფილმში მოთხრობილია პროფესიონალ მოკრივე მიკი უორდის, მეტსახელად „ირლანდიელისა“, და მის ნახევარ-ძმა, დიკი ეკლუნდის შესახებ. უორდი ჩემპიონად გახდომამდე გზის მშენებლად მუშაობდა და ტიტულის მოპოვებამდე ბევრი წარუმატებლობა და დამარცხება განიცადა. უორდს ამასთან უხდებოდა გამკლავებოდა კონფლიქტს ოჯახს, შეყვარეულსა და მწვრთენლს შორის. მის ძმას, დიკ ეკლუნდს კარიერა დაენგრა კოკაინისადმი მიდრეკილების გამო. მიუხედავად ყველაფრისა, დიკი დაეხმარა ძმას ჩემპიონის ტიტულის მოპოვებაში.
როლებში
მარკ ვალბერგი - მიკი უორდი
კრისტიან ბეილი - დიკ ეკლუნდი
ემი ადამსი - შარლინ ფლემინგი
მელისა ლეო - ელის უორდი
ჯილდოები
ფილმმა კრიტიკოსების დადებითი შეფასებები მიიღო და წარმატებას მიაღწია კინოფესტივალებზეც. ოქროს გლობუსის 68-ე დაჯილდოებაზე მან 6 ნომინაციიდან ორი ჯილდო დაისაკუთრა.
ოსკარი
საუკეთესო მსახიობი ქალი მეორეხარისხოვან როლში: მელისა ლეო
საუკეთესო მსახიობი კაცი მეორეხარისხოვან როლში: კრისტიან ბეილი
ოქროს გლობუსი
საუკეთესო მსახიობი ქალი მეორეხარისხოვან როლში: მელისა ლეო
საუკეთესო მსახიობი კაცი მეორეხარისხოვან როლში: კრისტიან ბეილი
რესურსები ინტერნეტში
ოფიციალური საიტი
სქოლიო
ამერიკული ფილმები
2010 წლის ფილმები
ინგლისურენოვანი ფილმები
ფილმები სპორტის შესახებ
ბიოგრაფიული ფილმები
დეივიდ ოუენ რასელის ფილმები
მალხაზ მუზიაშვილი

მალხაზ მუზიაშვილი (დ. 10 მაისი, 1985, გორი) — ქართველი სპორტსმენი (თავისუფალი ჭიდაობა). ევროპის ჩემპიონატის ბრინჯაოს პრიზიორი (2009, ვილნიუსი, ლიეტუვა, -66 კგ).
ძირითადი შედეგები
რესურსები ინტერნეტში
მალხაზ მუზიაშვილი — ქართული სპორტი
დაბადებული 10 მაისი
დაბადებული 1985
გორის მუნიციპალიტეტში დაბადებულები
ქართველი მოჭიდავეები თავისუფალ სტილში
1860

1860
მოვლენები
20 ივნისი : გამოცხადდა მალისა და სენეგალის დამოუკიდებლობა.
2 ივლისი : დაარსდა ქ. ვლადივოსტოკი
11 ივლისი : იაპონიის იმპერატორის ტახტზე ავიდა მუცუჰიტო.
3 აგვისტო : მაორთა მეორე ომი დაიწყო ახალ ზელანდიაში.
5 აგვისტო : კარლ IV ნორვეგიის მეფედ აკურთხეს ტრონდჰეიმში.
6 ნოემბერი : აშშ-ის საპრეზიდენტო არჩევნებზე გაიმარჯვა ა. ლინკოლნმა.
დაიბადნენ
იანვარი
17 იანვარი : კარლოს ხოსე სოლორსანო — ნიკარაგუის 37-ე პრეზიდენტი (გ. 1936)
17 იანვარი : დაგლას ჰაიდი — ირლანდიის პრეზიდენტი (გ. 1949)
24 იანვარი : გრიგოლ ვოლსკი — ქართველი პუბლიცისტი (გ. 1909)
25 იანვარი : ჩარლზ კერტისი — ამერიკელი პოლიტიკოსი (გ. 1936)
26 იანვარი : დავით მესხი — ქართველი მთარგმნელი, ჟურნალისტი, დრამატურგი. (დ. 1943)
29 იანვარი : ანტონ ჩეხოვი — რუსი მწერალი (გ. 1904)
თებერვალი
7 თებერვალი : ვლადიმერ აღნიაშვილი — ქართველი საზოგადო მოღვაწე (გ. 1904)
18 თებერვალი : მაკო საფაროვა-აბაშიძე — ქართველი მსახიობი. (გ. 1940)
მარტი
13 მარტი : ჰუგო ვოლფი - ავსტრიელი კომპოზიტორი
აპრილი
16 აპრილი : ხუნდაძე, სილოვან - ქართველი პედაგოგი და საზოგადო მოღვაწე (გ.1928)
მაისი
29 მაისი : ალბენისი, ისააკ - ესპანელი კომპოზიტორი (გ.1909)
ივნისი
ივლისი
7 ივლისი : მალერი, გუსტავ - ავსტრიელი კომპოზიტორი (გ.1911)
აგვისტო
სექტემბერი
ოქტომბერი
ნოემბერი
18 ნოემბერი : იგნაცი იან პადერევსკი - პოლონელი კომპოზიტორი, პიანისტი და პოლიტიკური მოღვაწე (გ.1941)
დეკემბერი
თარიღი უცნობია
ლეონიდე - სრულიად საქართველოს კათოლიკოს-პატრიარქი 1918-1921 (გ.1921)
გარდაიცვალნენ
იანვარი
27 იანვარი : ბოლიაი, იანოშ - უნგრელი მათემატიკოსი (დ.1802)
თებერვალი
მარტი
აპრილი
მაისი
ივნისი
ივლისი
16 ივლისი : ჭონქაძე, დანიელ, ქართველი მწერალი
აგვისტო
სექტემბერი
ოქტომბერი
ნოემბერი
დეკემბერი
თარიღი უცნობია
არკონადა

არკონადა — მუნიციპალიტეტი ესპანეთში, შედის კასტილია და ლეონის ავტონომიური გაერთიანების პალენსიის პროვინციის ტიერა-დე-კამპოსის კომარკის შემადგენლობაში. ფართობი — 19,27 კმ². მოსახლეობა — 40 კაცი (2020 წ.).
იხილეთ აგრეთვე
პალენსიის მუნიციპალიტეტები
რესურსები ინტერნეტში
არკონადის მუნიციპალიტეტის ოფიციალური საიტი
სქოლიო
პალენსიის მუნიციპალიტეტები
უკრაინა ევროვიზიის სიმღერის კონკურსზე

უკრაინა ევროვიზიის სიმღერის კონკურსზე
უკრაინის დებიუტი 2003 წლის ევროვიზიაზე იყო. უკრაინის პირველი წარმომადგენლები ალექსანდრე პონომარიოვი იყო. სიმღერით „Hasta La Vista“ მან მე-12 ადგილი დაიკავა. შემდეგი წარმომადგენელი იყო რუსლანა სიმღერით "Wild Dances". ზუსტად ამ სიმღერამ მოუტანა გამარჯვება და უკრაინა გახდა დსთ-დან პირველი ქვეყანა, სადაც ჩატარდა ევროვიზია. 2005 წლის ევროვიზია კიევში ჩატარდა. ამ კონკურსში მასპინძელმა-ქვეყანამ მე-19, ყველაზე დაბალი უკრაინისთვის, დაიკავა. უკრაინის შემდეგი წარმომადგენელი ტინა კაროლი იყო. მან მე-7 ადგილი დაიკავა, და რადგან ათეულში შევიდა, უკრაინის 2007 წლის წარმომადგენელი ვერკა სერდუჩკა ავტომატურად ჩაირთო ფინალში. მან მე-2 ადგილი დაიკავა, მაგრამ მისმა ტიპაჟმა და სიმღერა „Dancing Lasha Tumbai“ სიტყვებმა დიდი სკანდალი ატეხეს ჯერ მის სამშობლოში, შემდეგ კი რუსეთში. 2008 წლეს უკრაინის წარმომადგენელად აირჩიეს ანი ლორაკი. მისი კანდიდატურა თვით ვიქტორ იუშენკოსა და იულია ტიმოშენკოს მოეწონა. ანი ლორკმა მე-2 ადგილი მოუტანა, მაგრამ პოლიტიკოსებმაც კი დაადანაშაულეს ევროვიზიის ორგანიზატორებს რეზულატეტების გაყალბებაში. მოსკოვში 2009 წლის ევროვიზიაზე უკრაინამ წარადგინა სვეტლანა ლობოდა სიმღერით „Be My Valentine“.
მოანწილეები
საშუალო ადგილი: 8
ხმის მიცემის ისტორია (2003-2009)
უკრაინამ მისცა ყველაზე მეტი ქულა...
უკრაინამ მიიღო ყველაზე მეტი ქულა...
მასპინძლობდა
სქოლიო
რესურსები ინტერნეტში
ვილიარმენტერო-დე-კამპოსი

ვილიარმენტერო-დე-კამპოსი — მუნიციპალიტეტი ესპანეთში, შედის კასტილია და ლეონის ავტონომიური გაერთიანების პალენსიის პროვინციის ტიერა-დე-კამპოსის კომარკის შემადგენლობაში. ფართობი — 8 კმ². მოსახლეობა — 18 კაცი (2020 წ.).
იხილეთ აგრეთვე
პალენსიის მუნიციპალიტეტები
რესურსები ინტერნეტში
ვილიარმენტერო-დე-კამპოსის მუნიციპალიტეტის ოფიციალური საიტი
სქოლიო
პალენსიის მუნიციპალიტეტები
კაპიტან-ლეონიდას-მარკისი

კაპიტან-ლეონიდას-მარკისი — მუნიციპალიტეტი ბრაზილიაში, პარაიბის შტატში; მდებარეობს ზღვის დონიდან - მეტრზე. მიეკუთვნება დასავლეთ პარანის მეზორეგიონს. შედის ეკონომიკურ-სტატისტიკურ მიკრორეგიონ კასკაველის შემადგენლობაში.
2010 წლის მონაცემებით, მოსახლეობა 14 970 ადამიანს შეადგენდა, მოსახლეობის სიმჭიდროვე 54.29 კმ²-ზე. ფართობი 275 748 კმ²-ია.
იხილეთ აგრეთვე
პარანა
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
Ranking decrescente do IDH-M dos municípios do Brasil
პარანის შტატის მუნიციპალიტეტები
იოქიუზოვთალა

იოქიუზოვთალა — სოფელი აზერბაიჯანში, ბელაქანის რაიონში.
რესურსები ინტერნეტში
ბელაქანის რაიონის სოფლები